b'\n_START_ARTICLE_\nCabuyao\n_START_SECTION_\nLokasyon\n_START_PARAGRAPH_\nAng Lungsod ng Cabuyao ay matatagpuan mahigit apatnapu\'t tatlong (43) kilometro ang layo mula sa timog-silangan ng Kalakhang Maynila at sa kanlurang bahagi ng Lalawigan ng Laguna. Ito ay napapalibutan ng Laguna de Bay o ang Lawa ng Laguna sa hilaga, Lungsod ng Calamba sa silangan, mga bahagi ng bayan ng Silang, Cavite at Lungsod ng Tagaytay sa timog at Lungsod ng Santa Rosa sa kanlurang bahagi. Ang lungsod ay may layong limampu\'t apat (54) na kilometro mula sa bayan ng Santa Cruz, ang kabisera ng Laguna at layong siyam (9) na kilometro mula sa poblasyon ng Calamba na siyang kabisera ng Rehiyong CALABARZON.\n_START_SECTION_\nKasaysayan\n_START_PARAGRAPH_\nAng pangalang ginagamit noon ng Cabuyao ay Tabuko, ngunit ito ay nasalin ng mga Kastila bilang Kabuyaw (pinangalan mula sa punong matatagpuan dito)._NEWLINE_Pagkatapos ng pag-kolonisa ng Maynila ni Miguel L\xc3\xb3pez de Legazpi noong 1570, inutusan niya si Kapitan Juan de Salcedo na sakupin ang lahat ng barangay na nakapalibot sa lawa ng Ba-i, na ngayon ay tinatawag na Lawa ng Bay. Tulad ng Ba-i, na mayaman sa kagubatan at may klimang nababagay sa mga pananim, ang Tabuko ay may malawak na kapatagan at inihayag ni Legazpi na ang Tabuko ay gawing encomienda o bayan sa ilalim ni Gaspar Ramirez._NEWLINE_Ang bayan ng Tabuko ay malapit sa gilid ng isang ilog at lawa ng Ba-i at ang mga bangka ang naging pangunahing transportasyon sa bayan. Maraming puno noon ng kabuyaw na tumutubo sa lugar. ang bunga ng kabuyaw ay ginagamit bilang syampu. Kaya nang itanong ng Kastilang mga pari kung ano ang pangalan ng lugar, ang mga katutubong kababaihan ay sinagot ito ng "kabuyaw", na akala ay ang tinatanong nito ay ang mga punong tumutubo as lugar. Simula noon, ang mga pari at mga opisyal na Kastila ay tinawag ang Tabuko bilang Kabuyao o Cabuyao.\n_START_SECTION_\nHimno ng Cabuyao\n_START_PARAGRAPH_\nCabuyao na aming sinisinta..._NEWLINE__NEWLINE_Sa amin ay dakila ka_NEWLINE__NEWLINE_Dahil sayo\'y laging may pag-asa_NEWLINE__NEWLINE_Ang buhay ng bawat isa_NEWLINE_Cabuyao na sa amin ay gabay_NEWLINE__NEWLINE_Pag-asa\'y lagi mong taglay_NEWLINE__NEWLINE_Papuri ang sayo\'y inaalay_NEWLINE__NEWLINE_Pagkat ikaw ang siyang buhay_NEWLINE_Cabuyao na aming minamahal_NEWLINE__NEWLINE_Patuloy at laging isisigaw_NEWLINE__NEWLINE_Ikaw ang buhay, isip at dangal_NEWLINE__NEWLINE_Ikaw sa amin ang ilaw_NEWLINE_Cabuyao na sadyang sakdal ganda_NEWLINE__NEWLINE_Ika\'y huwaran ng bawat isa_NEWLINE__NEWLINE_Sa amin ay walang katulad ka_NEWLINE__NEWLINE_Bukod tangi\'t naiiba_NEWLINE_O bayan ng Cabuyao_NEWLINE__NEWLINE_Sa amin ay ikaw_NEWLINE__NEWLINE_O bayan ng Cabuyao_NEWLINE__NEWLINE_Liwanag kang tanglaw_NEWLINE_Cabuyao na aming minamahal_NEWLINE__NEWLINE_Patuloy at laging isisigaw_NEWLINE__NEWLINE_Ikaw ang buhay isip at dangal_NEWLINE__NEWLINE_Ikaw sa amin ang ilaw_NEWLINE_Cabuyao na sadyang sakdal ganda_NEWLINE__NEWLINE_Ika\'y huwaran ng bawat isa_NEWLINE__NEWLINE_Sa amin ay walang katulad ka_NEWLINE__NEWLINE_Bukod tangi\'t naiiba'